Hea trükkal peab olema valmis pidevaks juurdeõppimiseks.
Ala areneb kiiresti ja seadmed muutuvad keerulisemaks. Kuigi on palju räägitud traditsiooniliste trükitehnoloogiate osatähtsuse vähenemisest, ei ole seda siiski juhtunud. Lisaks kuulub siia ka väga kiiresti arenev digitrüki tehnoloogia, mis laiendab trükivõimalusi ja avardab trükitehnoloogia õpilaste võimalusi tööturul.
Elu on näidanud, et valdav enamus selle eriala inimesi jäävad valitud alale truuks. Vähem tähtis pole kindlasti ka töötasu küsimus. Terves maailmas on trükiala töötajate palgad kaugelt üle keskmise, erandiks pole ka Eesti.